آپريشن ضرب عضب

پاڪستاني فوج جي جون، 2014 ۾ وزيرستان ۾ شروع ڪيل عسڪري آپريشن۔ ان عسڪري ڪاروائي کي **ضرب عضب** جو نالو ڏنو ويو آھي.، عضب جو مطلب آھي **ڪٽڻ**، تلوار سان ڪٽڻ، عضب محمد صلي الله عليه وآلهٖ وسلم جي تلوار جو نالو بہ ھيو۔ ضربِ عضب ڪٽي ڇڏيندڙ ضرب۔

## ضرب عضب جي نالي ڏيڻ جو سبب
عضب جو مطلب آھي **ڪٽڻ**، تلوار سان ڪٽڻ، عضب محمد صلي الله عليه آلهٖ وسلم جي تلوار جو نالو بہ ھيو۔ ضربِ عضب ڪٽي ڇڏيندڙ ضرب۔ ھي تلوار محمد صلي الله عليه وآلهٖ وسلم غزوه بدر ۽ غزوه احد ۾ استعمال ڪئي۔

## پس منظر

### جون 2014ع ڪراچي ھوائي اڏي تي حملو
* 2014ع جناح انٽرنيشنل ايئرپورٽ حملو

8 جون 2014ع تي ڪراچي، پاڪستان جي جناح انٽرنيشنل تي 10 دھشت گردن حملو ڪيو۔ ڪل 31 افراد بشمول 10 دھشت گرد ماريا ويا۔ تحريڪ طالبان پاڪستان حملي جي ذميداري قبول ڪئي ۽ انکي پنھنجي اڳوڻي سربراھ حڪيم الله محسود جي قتل جو بدلو قرار ڏنو جيڪو ھڪ ڊرون حملي ۾ نومبر 2013ع ۾ اتر وزيرستان ۾ ماريو ويو ھو۔ تحريڪ طالبان جي طرفان وڌيڪ حملن جي ڌمڪي بہ ڏني وئي۔ تحريڪ طالبان پاڪستان جي ترجمان شاھد الله شاھد جي مطابق ھوائي اڏي تي حملي جي وجھہ اھا ھئي تہ ھتي گھٽ شھري ۽ وڌيڪ سرڪاري فرد ھوندا آھن۔ ان کان علاوه تحريڪ طالبان پاڪستان 10 جون کان پوري پيماني تي پاڪستاني رياست جي خلاف حملن جي ڌمڪي ڏني۔

### امن ڳالھين ۾ ناڪاميابي

پاڪستاني رياست ڪيترائي ڀيرا دھشت گردن جي ننڍن ننڍن گروھن سان محدود علائقن جي لاءِ امن معاھدا ڪندي رھي، پر پھريون ڀيرو وفاقي حڪومت سڌوسنئون تحريڪ طالبان پاڪستان سان ڳالھين جي پاليسي اپنائي۔ ان حوالي سان ڪيتريون ئي ڪُل جماعتي ڪانفرنسون بہ منعقد ٿيون جن ۾ آخري نو سيپٽمبر 2013ع تي ٿي۔ انھن ڪانفرنسن ۾ سياسي جماعتن جي طرفان حڪومت کي ھي اختيار ڏنو ويو تہ ھو ملڪ ۾ امن جي قيام جي لاءِ شدت پسند تنظيمن سان ڳالھيون ڪري.

ايندڙ ڪيترن ئي مھينن تائين ڳالھيون ٿينديون رھيون۔ ڪميٽيون ٺھيون، ڪميٽين تي سوال اٿيا، خفيہ ماڳن تي ڪميٽيون ھيليڪاپٽرن جي مدد سان ملڻ ويون۔ ايتري تائين جو پاڪستان تحريڪ انصاف جي سربراھ عمران خان تہ طالبان جو دفتر کولڻ تائين جي تجويز پيش ڪري ڇڏي۔ آمريڪا بہ ڊرون حملا روڪڻ جي حامي ڀري ورتي۔ پر  طالبان قيادت ڪنھن فيصلي تي پنھنجي گروھن کي متفق نہ ڪري سگھي۔ آخرڪار ڳالھيون ناڪام ٿي ويون۔ جنھن کان بعد 2014ع جو پھريون ڊرون حملو ٿيو ۽ طالبانن جي طرفان بہ ڪراچي ھوائي اڏي تي حملو ڪيو ويو۔

## جنگ جي تياري

## تاریخ وار واقعا

### 15 جون
* 15 جون 2014ع تي پاڪستاني فوج اتر وزيرستان ۾ عسڪري ڪاروائي جو فيصلو ڪيو۔
* 15 جون  تي رات جو پھرين حملي ۾ 120 دھشت گرد ماريا ويا ۽ بارود جو ھڪ وڏو ذخيرو تباھ ڪيو ويو۔

### 16 جون
* 16 جون تي جيٽ جھازن سان مير شاھ علائقي ۾ گولا باري سان 12 ازبڪ دھشت گرد ماريا ويا۔

### 17جون
* 17 جون تي فضائي حملي ۾ 25 دھشت گرد ماريا ويا، اھڙي طرح ماريل دھشت گردن جي تعداد 215 ٿي وئي۔ 

### 19 جون
* 19 جون تي ڪوبرا ھيليڪاپٽرن رات دير جو ميران شاھ جي اوڀر ۾ واقع زراتا تنگي جي ٽڪرين تي شدت پسندن جي مواصلاتي مرڪزن کي نشانو بڻايو جنھن ۾ 15 شدت پسند مارجي ويا۔

### 20 جون
* اتر وزيرستان جي علائقي حسو خيل جي علائقي ۾ بمباري ڪئي وئي جنھن ۾ شدت پسندن جا ٽي ٺڪاڻا تباھ ڪيا ويا 20 عسڪريت پسند ماريا ويا.
* خيبر ايجنسي ا۾ افغان سرحد جي ويجھو جيٹ طيارن جي بمباري ۾ شدت پسندن جا ٻہ ٺڪاڻا تباھ ڪيا ويا۔
* اتر وزيرستان جي علائقي ميرانشاھ، مير علي ۽ دتہ خيل جي عمائدن فوجي آپريشن جي مڪمل حمايت جو اعلان ڪيو آھي۔
ڊي جي آءِ ايس پي آر جي مطابق عمائدن اعادو ڪيو تہ ھو دھشت گردن کي ٻيھر اتر وزيرستان ۾ اچڻ نہ ڏيندا۔

## رد عمل

### سماجي رابطن جي ويب سائيٽس تي

سماجي رابطن جي ويب سائيٽس تي پاڪستاني عوام ھن فيصلي کي تمام گھڻو پسند ڪيو۔

### پاڪستان تحريڪ انصاف
### پاڪستان پيپلز پارٽي
### جماعت اسلامي
### متحده قومي مومينٽ
### اي اين پي

## وڌيڪ ڏسو
* وزیرستان آپریشن

زمرو:پاڪستاني فوج
زمرو:پاڪستان ۾ 2000ع جو ڏھاڪو
زمرو:پاڪستان ۾ 2010ع جو ڏھاڪو
زمرو:مجيب الرحمان جا لکيل مضمون